თავშანთაფა
თავშანთაფა — ვულკანური მთა საქართველოში, სამცხე-ჯავახეთის მხარეში, ნინოწმინდის მუნიციპალიტეტში. მდებარეობს ჯავახეთის ზეგანზე, ფარავნის ტბის სამხრეთით, მდინარე ფარავნის მარცხენა მხარეს, სოფლების ფოკისა და განძანის შუაში, ფოკის რკინიგზის სადგურის ბოლოში (ახალქალაქისკენ). სიმაღლე ზღვის დონიდან 2179 მ. აგებულია პლიოცენური ასაკის ანდეზიტ-ბაზალტური და დაციტური ლავებით. თავშანთაფის კალთები დამრეცია. შემოსილია სუბალპური მდელოებით.